Kuralaid
Kuralaid (ka Kuuralaid) on 4,4 hektari suurune saar Liivi lahes Pärnu maakonnas Lääneranna vallas, üks Varbla laidudest. Laiu rannajoone pikkus on 2,1 kilomeetrit. Laid asub Pihelgalaiust 400 meetrit lõunas. Laid on kolmnurkse kujuga, lõunaosas asub maasäär. Laid on kivise pinnamoega, seal kasvab lehtmetsa. Laid kuulub Varbla laidude looduskaitseala koosseisu ja on looduskaitse all.